**Kedves leendő Partnerünk!**

Engedje meg, hogy néhány mondattal bemutassam a **Magyar Vasúti Áruszállító Kft**.-t.

Társaságunk, a MVA Magyar Vasúti Áruszállító Kft. 100 %-os magyar tulajdonban lévő debreceni székhelyű vasúttársaság, mely 2010. évben kezdte meg működését.

Társaságunk célja, hogy a vasúti fuvarozás terén szerzett tapasztalatait kihasználva jövedelmező vállalkozást működtessenek.

Társaságunk munkavállalói között több szakvizsgával és nagy tapasztalattal rendelkező mozdonyvezetők és tolatásvezetők vannak.

Határforgalmi szerződéseink lehetővé tették, hogy Európa szinte minden országába eljutnak vonataink. Kapcsolatban állunk több nemzetközi tengeri kikötővel (Koper, Rijeka, Constanca és a nagyobb konténer terminálokkal (Bécs - WienCont, Dunaszerdahely - Metrans, Budapest - Soroksár és BILK, Debrecen - XANGA)

Együttműködési szerződéseink vannak, illetve kapcsolatban vagyunk több európai ország állami és magánvasút társaságával (Németország - RheinCargo, Lengyelország - Lokofracht, Csehország - BF Logistics, Szlovákia - Slovak Cargo, Petrolsped, CRW, Románia - Ferest Logistics, Szerbia - Szerb Vasútak, Horvátország - HZ Cargo, Szlovénia - SZ Cargo, Ausztria – WLB)

**Tevékenységeink:**

* vasúti árufuvarozás belföldi, kiviteli és tranzitforgalomban (gabona és ásványolaj termékek, konténervonatok stb.)
* vasúti és közúti építésekhez szükséges anyagok – jellemzően: kő, kavics, kohósalak, mészkőmurva, betonalj stb. szállítása,
* vasúti pályaépítés kiszolgálása
* komplex vasúti szolgáltatások a berakodástól a kirakodásig
* ipartelepek, logisztikai központok kiszolgálása

**Eszközeink:**

* 242 sorozatú villanymozdony
* 742 sorozatú dízel mozdony

A saját tulajdonú vasúti járműveink mellett több dízel- és villanymozdony és vasúti vontatott jármű (vagonok) állnak rendelkezésünkre.

**Főbb partnereink:**

* Swietelsky Vasúttechnika
* Strabag
* DB Schenker
* Central Railways
* Petrolsped
* Ansett Logistics
* AWT Rail
* Lokofracht